МЫ МАХУЭХЭМ
Жэпуэгъуэм и 7,
бэрэжьей
♦Армением щагъэлъапIэ библиотекэм и лэжьакIуэм и махуэр
♦1604 гъэм Сыбырым щаухащ иужькIэ Томск къалэ хъуа быдапIэм и ухуэныгъэр.
♦1806 гъэм Инджылызым дунейм щыяпэу къыщагъэсэбэпащ зэрыщIатхыкI тхылъымпIэр.
♦1918 гъэм Даутокъуэ-Серебряковым и дзэм Налшык къищтащ.
♦1920 гъэм Кембридж университетым (Инджылыз) япэу цIыхубзхэр щIагъэтIысхьэ хъуащ.
♦1949 гъэм Германие Демократие Республикэр къызэрагъэпэщащ. Ар Республикэм и махуэу ягъэлъапIэу щытащ 1989 гъэ пщIондэ.
♦1959 гъэм «Луна-3» совет станцым Мазэм дымылъагъу и адрей лъэныкъуэм сурэт трихащ.
♦1977 гъэм СССР-м и Совет Нэхъыщхьэм къищтащ къэралым и иужьрей Конституцэр. Абы цIыхубэр «Брежневым ей» жаIэу еджэу щытащ.
♦1917 гъэм къалъхуащ УФ-м и цIыхубэ артист, КъБР-м и Къэрал саугъэтым и лауреат ТIыхъужь Алий.
♦1952 гъэм къалъхуащ Урысей Федерацэм и Президент Путин Владимир.
♦1952 гъэм къалъхуащ Совет гимнасткэ цIэрыIуэ, Олимп Джэгухэм плIэнейрэ я чемпионкэ Турищевэ Людмилэ.
♦1953 гъэм къалъхуащ къэрал лэжьакIуэ, дипломат, УФ-м щIыхь зиIэ и ухуакIуэ Жамборэ Владимир.
♦1983 гъэм къалъхуащ урысей фигурист, Олимп Джэгухэм тIэунейрэ я чемпион хъуа Траньков Максим.

Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 - 19, жэщым градуси 4 - 7 щыхъунущ.
Жэпуэгъуэм и 8,
махуэку
♦Нэхэм я дунейпсо махуэщ
♦Астрономием и дунейпсо махуэщ
♦УФ-м щагъэлъапIэ кхъухьхэм - псым тетхэми, псы щIагъым щIэтхэми, уэгум итхэми - я командирхэм я махуэр
♦Хорватием и щхьэхуитыныгъэм и махуэщ
♦1191 гъэм пащтыхьыкъуэ Джон Инджылызым и къэрал унафэр зыIэщIиубыдащ.
♦1860 гъэм Бахъсэн цIыхубэ судыр къызэрагъэпэщауэ щытащ.
♦1961 гъэм Москва и Кремлым съездхэм я къэрал уардэунэр къыщызэIуахащ икIи япэ концертыр щатащ. Ар зыхуэгъэзар унэр зыщIа ухуакIуэхэрт.
♦1945 гъэм США-м щыщ Спенсер Перси микроволновэ хьэку къызэригупсысам щыхьэт техъуэ тхылъ иратащ.
♦1970 гъэм Солженицын Александр Нобель саугъэтыр къыхуагъэфэщащ.
♦1991 гъэм Хорватиемрэ Словениемрэ Югославием къыхэкIащ, езыхэм республикэ щхьэхуэхэр яIэ хъуахэщ.
♦2007 гъэм Елец «Дзэ щIыхьым и къалэ» цIэр фIащащ.
♦1871 гъэм къалъхуащ урысей бэнакIуэ цIэрыIуэ, циркым и артист, Урысейм щIыхь зиIэ и артист Поддубный Иван.
♦1892 гъэм къалъхуащ урыс усакIуэ цIэрыIуэ, зэдзэкIакIуэ Цветаевэ Маринэ.
♦1907 гъэм къалъхуащ совет кхъухьлъатэзехуэ, Совет Союзым и ЛIыхъужь Осипенкэ Маринэ.
♦1911 гъэм къалъхуащ совет актёр, уэрэджыIакIуэ Бернес Марк.
♦1928 гъэм къалъхуащ филологие щIэныгъэхэм я доктор, АКъУ-м и профессор, ЩIДАА-м и академик, АР-ми УФ-ми щIэныгъэхэмкIэ щIыхь зиIэ я лэжьакIуэ ЗекIуэхъу Увжыкъуэ.
♦1931 гъэм къалъхуащ совет тхакIуэ цIэрыIуэ, зи IэдакъэщэкIхэмкIэ фильм гъэщIэгъуэнхэр (псалъэм папщIэ, «Семнадцать мгновений весны», «ТАСС уполномочен заявить») траха Семёнов Юлиан.
♦1935 гъэм къалъхуащ мэкъумэш щIэныгъэхэм я доктор, профессор Умар Анатолэ.
♦1936 гъэм къалъхуащ театрымрэ киномрэ я актёр цIэрыIуэ, РСФСР-м и цIыхубэ артист Куравлёв Леонид.
♦1939 гъэм къалъхуащ мэкъумэш щIэныгъэхэм я доктор, Къэбэрдей-Балъкъэр къэрал мэкъумэш университетым и профессор Къагъырмэс Црай.
♦1946 гъэм къалъхуащ совет фигурист, 1976 гъэм Инсбрук (Австрие) щекIуэкIа Олимп Джэгухэм дыщэ медаль къыщызыхьа, дунеймрэ Европэмрэ я чемпионатхэм мызэ-мытIэу щытекIуа, СССР-м спортымкIэ щIыхь зиIэ и мастер Горшков Алек­сандр.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 - 20, жэщым градуси 7 - 8 щыхъунущ.
Жэпуэгъуэм и 9,
мэрем
♦Пощтым и дунейпсо махуэщ. 1874 гъэм жэпуэгъуэм и 9-м Дунейпсо пощт зэгухьэныгъэр къызэрагъэпэщащ.
♦ДжэдыкIэм и дунейпсо махуэщ
♦Урысейм и МЧС-м къегъэщIылIауэ къызэрагъэпэщащ мафIэсым зыщыхъумэным елэжь IэнатIэ щхьэхуэ
♦1943 гъэм Тамань хытIыгуныкъуэр нэмыцэ-фашист зэрыпхъуакIуэхэм къыIэщIагъэкIыжащ.
♦1975 гъэм Сахаров Андрей Нобель саугъэтыр къыхуагъэфэщащ.
♦1989 гъэм СССР-м къыщащтащ лэжьакIуэ гупхэм я улахуэкIэ е нэгъуэщI щIэмыарэзы гуэрхэр къагъэлъагъуэу я IэнатIэхэм пIалъэкIэ къыпэрыкIыну зэрыхуитым теухуа унафэ.
♦2002 гъэм щIадзащ 10-нэ Урысейпсо къыхэтхыкIыныгъэм.
♦2004 гъэм Афганистаным а къэралым щыяпэу президент хэхыныгъэхэр щекIуэкIащ. А къулыкъур хуагъэфэщауэ щытащ Карзай Хьэмид.
♦2009 гъэм США-м и президент Обамэ Барак Нобель и саугъэтыр хуагъэфэщащ.
♦1909 гъэм къалъхуащ убых тхакIуэ, журналист Щхьэплъы Зубейдэ.
♦1926 гъэм къалъхуащ театрымрэ киномрэ я актёр цIэрыIуэ, СССР-м и цIыхубэ артист Евстигнеев Евгений.
♦1940 гъэм къалъхуащ Инджылызым щыщ рок-музыкант, уэрэджыIакIуэ, усакIуэ, композитор цIэрыIуэ, «The Beatles» гупым и къызэгъэпэщакIуэ Леннон Джон.
♦1955 гъэм къалъхуащ ухуакIуэ, хьэрычэтыщIэ, «ААА» фирмэм и унафэщI Къуршэ Валерэ.
♦1959 гъэм къалъхуащ Урысей къэрал къулыкъущIэу, политикыу, жылагъуэ лэжьакIуэ цIэрыIуэу щыта Немцов Борис.
♦1966 гъэм къалъхуащ Инджылызым и премьер-министру щыта Кэмерон Дэвид.
♦1966 гъэм къалъхуащ актрисэ, КъБР-м и Къэрал саугъэтым и лауреат, Къэбэрдей-Балъкъэрым щIыхь зиIэ и журналист Мысостышхуэ Маринэ.
♦1977 гъэм къалъхуащ урысей актёр Бероев Егор.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 - 21-рэ, жэщым градуси 8 - 9 щыхъунущ.
Лъэпкъ Iущыгъэ:
Дзей хуэщIэ фIыщIэ пылъкъым.
Зыгъэхьэзырар ЖЬЭКIЭМЫХЪУ Маринэщ.
